b"\n_START_ARTICLE_\nSkotsk Premier League 2011\xe2\x80\x932012\n_START_PARAGRAPH_\nClydesdale Bank Scottish Premier League 2011\xe2\x80\x9312 er den fjortende sesongen av Scottish Premier League (SPL). Den startet 23. juli 2011 og avslutter 13. mai 2012._NEWLINE_Regjerende mester er Rangers FC. Laget som rykket ned etter sesongen 2010-2011 var Hamilton Academical FC, og det nye laget som rykket opp fra skotsk f\xc3\xb8rste divisjon var Dunfermline Athletic FC, som ikke tidligere har spilt i Premier League.\n_START_SECTION_\nSpillesystem\n_START_PARAGRAPH_\nEtter 33 runder vil serien ble delt i to og hvert lag vil da spille mot hverandre fire ganger innen disse to gruppene. De lagene som er p\xc3\xa5 plassene 7-12 etter 33. runde kan ikke bli bedre enn plass 7, uansett om de har h\xc3\xb8yere poengsum enn lag over.\n_START_SECTION_\nManagerskifter\n_START_PARAGRAPH_\nAllerede 2. august kom det f\xc3\xb8rste skiftet av manager, da Heart of Midlothian avskjediget sin manager Jim Jefferies. Laget l\xc3\xa5 da p\xc3\xa5 en 9.-plass p\xc3\xa5 tabellen. Dagen etter ble det meldt at portugisiske Paulo Sergio var ansatt som ny manager for klubben. Sergio var i den forutg\xc3\xa5ende sesongen manager for Sporting._NEWLINE_19. oktober forlot Derek McInnes St. Johnstone til fordel for den engelske klubben Bristol City. Laget l\xc3\xa5 da p\xc3\xa5 en 4.-plass p\xc3\xa5 tabellen. St. Johnstone ansatte 3. november Steve Lomas som ny trener_NEWLINE_6. november mistet manager Colin Calderwood jobben i Hibernian, etter 12 m\xc3\xa5neder i jobben, men hadde bare oppn\xc3\xa5dd 12 seire p\xc3\xa5 49 kamper. Laget l\xc3\xa5 da p\xc3\xa5 en 9.-plass p\xc3\xa5 tabellen. Assistenttrener Billy Brown fungerte som hovedtrener fra til 25. november da Pat Fenlon ble ansatt._NEWLINE_16. mars mistet Jim McIntyre jobben i Dunfermline, som da l\xc3\xa5 p\xc3\xa5 sisteplass p\xc3\xa5 tabellen, og innledet samtaler med Jim Jeffries som mistet jobben i Hearts 2. august. 21. mars ble han ny manager i Dunfirmline.\n_START_SECTION_\nRangers-problemer\n_START_PARAGRAPH_\nI august 2011 ble Rangers sl\xc3\xa5tt ut av Mesterligaens tredje kvalifiseringsrunde av Malm\xc3\xb6 FF. I de to foreg\xc3\xa5ende sesongene hadde de som skotsk mester g\xc3\xa5tt rett til gruppespillet, og hadde gjennom inntektene fra dette kunne redusere klubbens store gjeld. Ved at klubben i sesongen 2011-2012 ikke kom til gruppespillet, falt inntektene dramatisk og utl\xc3\xb8ste panikk i klubben og \xc3\xb8konomiske problemer da klubben hadde gjort seg \xc3\xb8konomisk avhengig av gruppespill i Mesterligaen._NEWLINE_13. februar meldte Rangers at klubben tok de f\xc3\xb8rste rettslige skritt for \xc3\xa5 kunne bli satt under administrasjon p\xc3\xa5 grunn av skattekrav og anklager for misbruk av sysselsettingsmidler, med et samlet krav p\xc3\xa5 9 millioner britiske pund. Totalt gjorde dette at det samlede kravet mot klubben ble p\xc3\xa5 mer enn 75 millioner britiske pund. En klubb som er satt under administrasjon blir automatisk fratrukket 10 poeng og kan ikke styrke spillerstallen. Dette ble iverksatt dagen etter av Scottish Premier League og klubben administreres av London-kontoret til det amerikanske finans- og investeringsselskapet Duff & Phelps._NEWLINE_Etter en del fram og tilbake, ble det 13. mai ble det meldt at klubben var solgt til et internasjonalt konsortium best\xc3\xa5ende av 20 enkeltpersoner fra hele verden, ledet av tidligere direkt\xc3\xb8r for Sheffield United FC, Charles Green for rundt 85 millioner kroner. Problemene forplantet seg inn i den etterf\xc3\xb8lgende sesongen, s\xc3\xa5 da SPL 18. juni 2012 la fram terminlisten for sesongen 2012-2013, var Rangers plass erstattet med \xc2\xabClub 12\xc2\xbb, da det ikke var klart om Rangers ville f\xc3\xa5 beholde den, og eventuelt under hvilket navn. De nye eierne av Rangers \xc3\xb8nsket \xc3\xa5 overf\xc3\xb8rte lisensen til et nytt selskap men dette m\xc3\xa5 godkjennes av alle lagene i SPL med en 8-4 majoritet. Dernest \xc3\xb8nsket de \xc3\xa5 kvitte seg med Rangers' gjeld ved \xc3\xa5 sl\xc3\xa5 det opprinnelige selskapet konkurs. Denne formen for gjeldssanering m\xc3\xb8tte imidlertid motstand blant de \xc3\xb8vrige klubbene. Alternativt m\xc3\xa5 den nye klubben starte lenger ned i ligasystemet og eventuelt spille seg opp. Den 12.-plassen kan da enten bli overtatt av Dunfermline (som rykket ned fra SPL etter 2011-2012-sesongen) eller Dundee som kom p\xc3\xa5 andreplass i First Division.\n_START_SECTION_\nPriser\n_START_PARAGRAPH_\nVed sesongslutt ble Neil Lennon, Charlie Mulgrew og James Forrest, alle fra Celtic utnevnt til henholdsvis \xc3\xa5rets manager, \xc3\xa5rets spiller og \xc3\xa5rets unge spiller._NEWLINE_De m\xc3\xa5nedlige prisene gjennom sesongen har v\xc3\xa6rt:"